Diari Oficial de la Generalitat Valenciana


Sumari del DOGV 6682, del 30-12-2011 (2011/13432)

RESOLUCIÓ de 21 de desembre 2011, de la Direcció General de Recursos Humans, per la qual s'executen les sentències 699/2011 i 711/2011, de 23 i 26 de setembre respectivament, del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6682

Data del DOGV
:   30-12-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/13887


Data del document
:   21-12-2011

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 de desembre 2011, de la Direcció General de Recursos Humans, per la qual s'executen les sentències 699/2011 i 711/2011, de 23 i 26 de setembre respectivament, del Tribunal Superior de Justícia de la Comunitat Valenciana. [2011/13712]  
Les sentències 699/2011 i 711/2011, de 23 i 26 de setembre respectivament, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, declaren contrària de dret, en particular, la inclusió dels llocs de treball número 24089 i 24919, fisioterapeutes, en la Resolució de 4 de febrer de 2008, de la Direcció General d'Administració Autonòmica, per la qual es convocava els aspirants que havien superat les proves selectives d'accés al grup B, sector administració especial, fisioterapeutes, convocatòries 23/2004 i 24/2004, per a elecció de destinació (DOCV número 5701, de 12 de febrer de 2008).  
Tenint en compte que mitjançant la Resolució de 4 de març de 2008, de la Direcció General d'Administració Autonòmica, van ser adjudicats amb destinació definitiva ambdós llocs de treball a aspirants que van superar les proves selectives de les convocatòries 23/2004 i 24/2004.   
  
Atés allò que disposa l'article 118 de la Constitució Espanyola; 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades pels jutges i tribunals.  
De conformitat amb les competències atribuïdes per l'article 35 del Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:  
  
Primer  
Deixar sense efecte la Resolució de 4 de febrer de 2008, de la Direcció General d'Administració Autonòmica, per la qual es convocava els aspirants que havien superat les proves selectives d'accés al grup B, sector administració especial, fisioterapeutes, convocatòries 23/2004 i 24/2004, per a elecció de destinació, pel que fa a la inclusió dels llocs de treball número 24545 i 24230, fisioterapeutes.  
  
  
Segon  
Deixar sense efecte la Resolució de 4 de març de 2008, de la Direcció General d'Administració Autonòmica, per la qual s'adjudiquen destinacions als aspirants que van superar les proves selectives de les convocatòries 23/2004 i 24/2004, respecte a l'adjudicació del lloc de treball número 24779 a Rubén López Ruiz, amb NRP 78734294F4, i el 24254 a María José Martí Safón, amb NRP 67866805T6, que cessaran d'ofici en els llocs de treball que ocupen amb caràcter definitiu el dia 16 de gener de 2012.  
Contra esta resolució es pot interposar incident d'execució de sentència davant de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 21 de desembre de 2011.- La directora general de Recursos Humans: Carmela Cots Soler.